ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046950
ขอให้ปรับปรุงระบบการให้บริการของศูนย์บริการสาธารณสุข ศูนย์ 66  โชคชัย 4 แขวงลาดพร้าว เขตลาดพร้าว กรุงเทพมหานคร เนื่องจากวันที่ 3 พฤศจิกายน 2566 เวลาประมาณ 13.30 น. ผู้ร้องได้ติดต่อไปยังสำนักงานสาธารณสุขฯ ผ่านทางหมายเลขโทรศัพท์ 0 2539 4828 ได้มีเจ้าหน้าที่เพศหญิง (ไม่ทราบชื่อ-นามสกุล) รับสาย ฝ่ายโอเปอเรเตอร์  โดยผู้ร้องได้สอบถามกับเจ้าหน้าที่ที่รับสายว่า "หากต้องการประสานงาน เพื่อให้เจ้าหน้าที่สำนักงานสาธารณสุข ลงพื้นที่เพื่อไปดูแลญาติของผู้ร้องที่เป็นผู้ป่วยและเป็นสูงอายุ อายุ 80 ปี ที่นอนป่วยและขอให้ดูแลเรื่องยาที่ต้องรับประทานอยู่เป็นประจำ ที่...จุดสังเกตอยู่ติดกับสำนักงานสาธารณสุข ศูนย์ 66 " ซึ่งเจ้าหน้าที่ท่านดังกล่าวแจ้งว่า "จะต้องให้ญาติมายื่นเอกสารที่สำนักงานสาธารณสุขก่อน" จากกรณีดังกล่าวผู้ร้องแจ้งว่า ทางผู้ป่วยไม่มีคนดูแลซึ่งมีบุตรที่พักอาศัยอยู่ด้วย มีภาวะเป็นออทิสติก ซึ่งผู้ร้องเองต้องเดินทางไปทำงานที่ต่างจังหวัดจึงไม่ได้เข้าไปดูแลผู้ป่วย อีกทั้งผู้ป่วยได้มีข้อมูลมีประวัติอยู่ในระบบของสำนักงานสาธารณสุข ศูนย์ 66 ทางสำนักงานสาธารณสุขฯ มีนโยบายลงพื้นที่เยี่ยมผู้ป่วยที่บ้านอยู่แล้ว และเห็นว่าเจ้าหน้าที่ที่รับสาย ที่เป็นเจ้าหน้าที่ฝ่ายโอเปอเรเตอร์ ควรที่จะมีการรับเรื่องเพื่อพิจารณาและติดต่อกลับมาแจ้งผู้ร้องอีกครั้งว่าสามารถดำเนินการได้หรือไม่ และหากผู้ป่วยมีอาการฉุกเฉินต้องการขอความช่วยเหลือกะทันหันจะต้องทำอย่างไร ให้ผู้ป่วยเสียชีวิตก่อนหรือไม่ จึงประสงค์ให้มีการปรับปรุงระบบการให้บริการของสำนักงานสาธารณสุข ศูนย์ 66   และขอความกรุณาเข้าไปดูแลผู้ป่วยที่ไม่สามารถช่วยเหลือตัวเองได้ เพื่อเป็นการอำนวยความสะดวกให้กับประชาชนต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata